
PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      11.06.2014   

Nr. 4c-2/623/2014
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul suplimentar asupra propunerii legislative pentru modificarea alin.(2) al art.112 din Ordonanţa Guvernului nr.93/2003 privind Codul de procedură fiscală, trimisă spre dezbatere în fond cu adresa nr. PLx.623 din 23 aprilie 2014, înregistrat sub nr. 4c-2/623 din 23 aprilie 2014, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor ordinare.

PREŞEDINTE,

Gheorghe-Eugen NICOLĂESCU 
[image: image2.png]



PARLAMENTUL ROMÂNIEI

CAMERA DEPUTAŢILOR

Comisia pentru Buget,

Finanţe şi Bănci
Bucureşti,      11.06.2014   

Nr. 4c-2/623/2014

RAPORT SUPLIMENTAR
asupra propunerii legislative pentru modificarea alin.(2) al art.112 din Ordonanţa Guvernului nr.93/2003 privind Codul de procedură fiscală
    
       În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanţe şi bănci a fost sesizată, spre dezbatere în fond, cu propunerea legislativă pentru modificarea alin.(2) al art.112 din Ordonanţa Guvernului nr.93/2003 privind Codul de procedură fiscală,  trimisă cu adresa nr. PLx.623/2013 din 16 decembrie 2013, înregistrat sub  nr. 4c-2/777 din  17 decembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 10 decembrie 2013.
               Propunerea legislativă supusă dezbaterii are ca obiect de reglementare modificarea art.112 alin.(2) din Ordonanţa Guvernului nr.92/2003 privind Codul de procedură fiscală, în sensul creării cadrului legal pentru menţionarea pe certificatul de atestare fiscală a informaţiilor referitoare la obligaţiile financiare nerestituite datorate de către stat contribuabilului.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat propunerea legislativă menţionată mai sus în şedinţa din 11 februarie 2014 şi au înaintat Plenului Camerei Deputaţilor propunerea de respingere a iniţiativei legislative deoarece aceasta nu are obiect, iniţiatorul propunând o măsură deja implementată prin alin.(1) al art. 3 din Ordinul ministrului finanţelor publice nr.752/2006  privind aprobarea procedurii de eliberare a certificatului de atestare fiscală pentru persoane juridice şi fizice, a certificatului de obligaţii bugetare, precum şi a modelului şi conţinutului acestora, cu modificările ulterioare.
In şedinţa Plenului Camerei Deputaţilor din data de 23 aprilie 2014, în temeiul art.70 din Regulamentul Camerei Deputaţilor, republicat, a hotărât retrimiterea propunerii legislative la Comisie, în vederea reexaminării şi depunerii unui nou raport. 
    Consiliul Legislativ, prin avizul nr. 447 din 27 mai 2013, a avizat favorabil propunerea legislativă. 
În conformitate cu prevederile art. 61 din Regulamentul Camerei Deputaţilor, republicat, membrii Comisiei au reexaminat propunerea legislativă menţionată mai sus, în şedinţa din 11 iunie 2014. 

Din totalul de 34 de membri ai Comisiei pentru buget, finanţe şi bănci au fost prezenţi la dezbateri  33 deputaţi.
La dezbaterea acestei iniţiative legislative a fost prezent, în calitate de invitat, domnul Attila Gyorgy, secretar de stat în cadrul Ministerului Finanţelor Publice.
    În urma reexaminării iniţiativei legislative, membrii Comisiei îşi menţin opinia iniţială şi propun, cu unanimitatea voturilor celor prezenţi la dezbatere, să supună Plenului Camerei Deputaţilor propunerea de respingere a iniţiativei legislative.
În raport cu obiectul şi conţinutul său, propunerea legislativă face parte din categoria legilor ordinare.

